સૂત્રોએ જણાવ્યું કે, ‘પહેલા કમાન્ડ એરિયા આટલો વિકસિત ન હતો અને નર્મદા બેઝિનમાંથી ઓછી પ્રાપ્તિને ધ્યાનમાં નહોંતી આવતી. એ સમયે પ્લાનિંગમાં કેટલીક ભૂલો કરવામાં આવી. ગુજરાતના ભાગમાં આવતા 9 મિલિયન એકર-ફીટ (MAF) પાણીની સામે સરદાર સરોવર પ્રોજેક્ટનો કમાન્ડ વિસ્તાર 18 લાખ હેક્ટર છે. જેથી 42 સેમીનો ડેલ્ટા જ મળે છે. જેથી વર્ષમાં 3 વખત જ પાણી આપી શકાય છે. તેનાથી એક જ સીઝનમાં પાક લઈ શકાય અને તે પણ પાણીની વધુ જરૂર ન હોય તેવો. એ કારણે સરદાર સરોવર પ્રોજેક્ટનો કમાન્ડ વિસ્તાર એક સીઝન માટે વોટર-ઈકોનોમિકલ પાક માટે ડિઝાઈન કરાયો હતો. શરૂઆતના તબક્કામાં જ્યારે કમાન્ડ વિસ્તાર સંપૂર્ણ રીતે વિકસેલો ન હતો, ત્યારે નદી કાંઠા સિવાયના વિસ્તારોમાં સારું એવું પાણી પહોંચાડી શકાતું હતું અને ખેડૂતો કેળા, શેરડી વગેરે પાણી પર નિર્ભર પાકો લઈ શકતા હતા.’